rejauldu/bengali-wikipedia huggingface dataset:
গয়ঘর মসজিদ, () এছাড়া গয়ঘর ঐতিহাসিক খোজার মসজিদ নামেও পরিচিত, মৌলভীবাজার সদর উপজেলার মোস্তফাপুর ইউনিয়নের গয়ঘর গ্রামে অবস্থিত একটি প্রাচীন মসজিদ। বাংলার সুলতান শামসুদ্দীন ইউসুফ শাহের শাসনামলে ১৪৭৬ সালে একটি ছোট পাহাড়ের উপরে এটি নির্মাণ করা হয় এবং পরবর্তীতে আফগান নেতা ও মুগলদের প্রতিপক্ষ খাজা উসমানের নামে নামকরণ করা হয়।   ইতিহাস  স্থানীয় গ্রামবাসীদের মতে, যখন মসজিদটি নির্মাণ করা হয়েছিল, তখন এলাকাটি ঘন বনভূমিতে আবদ্ধ ছিল এবং বাঘের আনাগোনা ছিল। আজ পর্যন্ত, মসজিদের ভিতর পূর্ব স্তম্ভে বাঘের পায়ের তিনটি চিহ্ন বিদ্যমান। শামসুদ্দীন ইউসুফ শাহের শাসনামলে মুসা ইবনে হাজী আমীর ও স্থানীয় মন্ত্রী (সম্ভবত ফৌজদার) মজলিস আলম ১৪৭৬ সালে মসজিদটি নির্মাণ করেন। ১৫৯৩ সালে মুঘল বাংলার সুবাহদার, মানসিংহের বিরুদ্ধে আফগান বিদ্রোহের পরে খাজা উসমান নামে একটি আফগান গাজি এই মসজিদে আশ্রয় নেয়।  ১৯৩০ দশকের শেষের দিকে আজম শাহ নামের একজন পণ্ডিত মসজিদের কাছে বাস করেছিলেন। ১৯৪০ সালে মূল গম্বুজটি পৃথক হয়ে পড়ে এবং আজম শাহ নতুন গম্বুজ নির্মাণের জন্য অর্থোপার্জন করেন, এবং তিনি বানিয়াচং এর ইসমাইল মিস্ত্রির সাথে সফলভাবে নির্মাণকাজ সম্পন্ন করেন। ১৯৬০ সালে মসজিদটি আবার নতুন করে সংস্কার করা হয়। আজম শাহের প্রস্থান করার পর, এটি আবার ভেঙ্গে পড়ে এবং গাছ-লতাপাতায় ছেয়ে যায়।   স্থাপত্য  মসজিদের গম্বুজটি সাদা টাইলের এবং ১৮ ফুট লম্বা। ৩টি বড় দরজা পাশাপাশি ৬টি ছোট দরজা আছে। ভবনের অভ্যন্তরের পূর্ব স্তম্ভে বাঘের পায়ের চিহ্ন রয়েছে। ছাদের কাছাকাছি, একটি ফুলের নকশাসহ একটি আরবি শিলালিপি আছে।  আরও দেখুন  বাংলাদেশের মসজিদের তালিকা  সিলেট বিভাগের মসজিদের তালিকা   তথ্যসূত্র   বিষয়শ্রেণী:মৌলভীবাজার জেলার মসজিদ‎ বিষয়শ্রেণী:সিলেট বিভাগের ভবন ও স্থাপনা বিষয়শ্রেণী:মৌলভীবাজার সদর উপজেলা বিষয়শ্রেণী:গম্বুজসহ মসজিদ বিষয়শ্রেণী:১৫শ শতাব্দীর মসজিদ
শহীদ উল্লাহ (জন্ম: অজানা, মৃত্যু: ২০০২) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। দৈনিক প্রথম আলো, "তোমাদের এ ঋণ শোধ হবে না"| তারিখ: ১৪-০৬-২০১২   জন্ম ও শিক্ষাজীবন  শহীদ উল্লাহ জন্ম ব্রাহ্মণবাড়িয়া জেলার বাঞ্ছারামপুর উপজেলার ফরদাবাদ গ্রামে। তার বাবার নাম আবদুল জলিল এবং মায়ের নাম আমেনা বেগম। তার স্ত্রীর নাম শায়েস্তা বেগম। তাদের দুই মেয়ে, এক ছেলে।   কর্মজীবন  শহীদ উল্লাহ চাকরি করতেন পাকিস্তান সেনাবাহিনীর দ্বিতীয় ইস্ট বেঙ্গল রেজিমেন্টে। ১৯৭১ সালে এ রেজিমেন্টের অবস্থান ছিল জয়দেবপুরে। মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধযুদ্ধে অংশ নেওয়ার পর প্রথমে ৩ নম্বর সেক্টরে, পরে ‘এস’ ফোর্সের অধীনে যুদ্ধ করেন।   মুক্তিযুদ্ধে ভূমিকা  ১৯৭১ সালের ১ থেকে ৩ ডিসেম্বর তীব্র শীত, অন্ধকার ও কুয়াশার বাধা উপেক্ষা করে মুক্তিযোদ্ধারা এগিয়ে যেতে থাকলেন সামনে। তারা কয়েকটি দলে বিভক্ত। একটি দলে আছেন শহীদ উল্লাহ। রাত আনুমানিক ১১টা। তারা সমবেত হলেন সিঙ্গারবিলের অদূরে। একটু পর নির্ধারিত সময়েই পাকিস্তান সেনাবাহিনীর অবস্থানে শুরু হলো গোলাবর্ষণ। এই গোলা আসছে তাদের পেছন থেকে। ভারতীয় সেনাবাহিনীর গোলন্দাজ ব্যাটারি সীমান্ত থেকে দূরপাল্লার কামানের গোলাবর্ষণ করছে। এর প্রচণ্ডতা ও তীব্রতা এমন যে, মুক্তিযোদ্ধাদের পায়ের নিচের মাটি কেঁপে উঠছে। বিকট শব্দে কানের পর্দা ফেটে যাওয়ার উপক্রম। গোলাবর্ষণের সহায়তায় শহীদ উল্লাহ এবং তার সহযোদ্ধারা আবার এগিয়ে যেতে থাকলেন। তাদের লক্ষ্য সিঙ্গারবিল রেলস্টেশন দখল করা। একটু পর তারা পৌঁছে গেলেন লক্ষ্যস্থলের আনুমানিক ৪০০ গজ দূরে। তখন পূর্বপরিকল্পনা অনুসারে সীমান্ত এলাকা থেকে গোলাবর্ষণ বন্ধ হয়ে গেল। এদিকে ব্যাপক গোলাবর্ষণে পাকিস্তানি সেনারা ভীতসন্ত্রস্ত। তাদের প্রতিরক্ষা অবস্থান প্রায় তছনছ। এই সুযোগে মুক্তিযোদ্ধারা ঝাঁপিয়ে পড়লেন পাকিস্তান সেনাবাহিনীর ওপর। নিমেষে মুক্তিযোদ্ধা ও পাকিস্তান সেনাবাহিনীর মধ্যে শুরু হয়ে গেল মেশিনগান, এলএমজি আর রাইফেলের অবিরাম গোলাগুলি। কুয়াশা আর শীতের মধ্যে যুদ্ধ করা বেশ কষ্ট। সব উপেক্ষা করে শহীদ উল্লাহ ও তার সহযোদ্ধারা সাহসিকতার সঙ্গে যুদ্ধ করতে থাকলেন। তাদের সাহসিকতায় হতোদ্যম পাকিস্তানি সেনারা ভোররাতে পালিয়ে গেল। মুক্তিযোদ্ধাদের দখলে চলে এল সিঙ্গারবিল। এরপর মুক্তিযোদ্ধারা এগিয়ে যেতে থাকলেন আজমপুর রেলস্টেশন অভিমুখে। তুমুল যুদ্ধের পর বিকেলের মধ্যে আজমপুর রেলস্টেশনও তারা দখল করে ফেললেন। সেখানে থাকা পাকিস্তানি সেনারাও বিপুল ক্ষয়ক্ষতির মুখে তখন পালিয়ে গেল। মধ্যরাতে পরিশ্রান্ত মুক্তিযোদ্ধারা কেউ ঘুমিয়ে, কেউ জেগে। এমন সময় হঠাৎ পাকিস্তানি সেনাবাহিনীর পাল্টা আক্রমণ। পুনঃসংগঠিত পাকিস্তান সেনাবাহিনীর আক্রমণ বেশ জোরালো। মুক্তিযোদ্ধারা বিক্রমের সঙ্গে যুদ্ধ করেও ব্যর্থ হলেন। আজমপুর রেলস্টেশন তাদের হাতছাড়া হয়ে গেল। মুক্তিযোদ্ধারা এতে মনোবল হারালেন না। পরদিন পুনঃসংগঠিত হয়ে আক্রমণ চালালেন সেখানে। তুমুল যুদ্ধের পর আবার দখল করলেন আজমপুর রেলস্টেশন। পাকিস্তানি সেনারা একেবারে পালিয়ে গেল ব্রাহ্মণবাড়িয়ার দিকে।   পুরস্কার ও সম্মাননা   বীর প্রতীক   তথ্যসূত্র    পাদটীকা      বিষয়শ্রেণী:বীর প্রতীক বিষয়শ্রেণী:২০০২-এ মৃত্যু বিষয়শ্রেণী:ব্রাহ্মণবাড়িয়া জেলার ব্যক্তি বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
মাধবরম দক্ষিণ ভারতের তামিলনাড়ু রাজ্যের চেন্নাই জেলার উত্তর দিকে অবস্থিত একটি লোকালয়। এটি তিরুভেলুর জেলার একটি তালুক এবং বৃহত্তর চেন্নাই পৌরসংস্থার একটি জোন ছিল। এটি পেরম্বুর ও কোদুঙ্গাইয়ুর লোকালয় দুটির মধ্যবর্তী স্থানে অবস্থিত।  ২০১৮ খ্রিস্টাব্দের ১৬ই আগস্ট তারিখে চেন্নাই শহর জেলার আশেপাশের বেশকিছু তালুক ও পৌরসভা ওই জেলার অন্তর্ভুক্ত করা হয় তারমধ্যে তিরুভেলুর জেলার মাধবরম ছিল অন্যতম। লোকালয়টিতে ১৩০০ বছরের পুরাতন একটি শিব মন্দিরKailasanathar Temple এবং একটি বিষ্ণু মন্দিরKari Varadharaja Perumal Koil রয়েছে।  ইতিহাস ২০০৯ খ্রিস্টাব্দের ১লা জুলাই তারিখে আয়তন ও জনসংখ্যার বৃহত্তর অম্বাত্তুর তালুক থেকে মাধবরম তালুক গঠন করা হয়। পরে প্রশাসনিকভাবে এটি চেন্নাই শহরের বৃহত্তম অঞ্চল হয়ে দাঁড়ায়। এটি পাঁচটি ফিরকায়ে বিভক্ত ছিল। পূর্বতন মাধবরম তালুকের যে অংশ চেন্নাই জেলার অন্তর্ভুক্ত করা হয় তা‌ ছিল দুটি ফিরকা (মাধবরম ও সেঙ্গুন্দ্রম) ও ৩৬ টি গ্রাম। রাজাজী রোডে অবস্থিত গণেশ মন্দির এর মুখোমুখি একটি পাথরের ফলকে ওপর এই স্থানের নাম লেখা রয়েছে মাধবপুরম, যা মাধবরমের পূর্ব নাম ধরা যেতে পারে।  ভূগোল মাধবরমের অবস্থান  স্থানাঙ্কে।Falling Rain Genomics, Inc - Madavaram লোকালয়টির গড় উচ্চতার সমুদ্রপৃষ্ঠ থেকে ১৩ মিটার বা ৪২ ফুট উঁচুতে।  জনতত্ত্ব  ২০১১ খ্রিস্টাব্দে ভারতের জনগণনা অনুসারে মাধবরম লোকালয়ের জনসংখ্যা ছিল ১,১৯,১০৫ জন, যেখানে প্রতি হাজার পুরুষে ৯৮৯ জন নারী বাস করতেন। মোট শিশু সংখ্যা ১৩,০৪০ জন যেখানে শিশুপুত্র সংখ্যা ৬,৭০৩ জন এবং শিশুকন্যা সংখ্যা ৬,৩২৭ জন। জনসংখ্যা অনুপাতে তপশিলি জাতি এবং তপশিলি উপজাতি শতাংশ যথাক্রমে ১২.৪০ ও ০.২৮। শহরটির সাক্ষরতার হার ছিল ৯০.৫১ শতাংশ যা জাতীয় সাক্ষরতার হারের তুলনায় বেশি। শহরে মোট পরিবার সংখ্যা ২৯,৭৯২ টি। মোট শ্রমজীবীর সংখ্যা ৪৩,৩৮৫ জন, যার মধ্যে কৃষক ১৪৮ জন, মূল কৃষিজীবী ২৩৩ জন গৃহস্থলী সংক্রান্ত শ্রমজীবী ৭৬৫ জন, অন্যান্য শ্রমজীবী ৩৬,৮৭১ জন। মোট প্রান্তিক শ্রমজীবী সংখ্যা ৫,৩৬৮ জন, যার মধ্যে প্রান্তিক কৃষক ৮৯ জন, প্রান্তিক কৃষিজীবী ৬৫ জন, প্রান্তিক গৃহস্থলী সংক্রান্ত শ্রমজীবী ২৮৩ জন, অন্যান্য প্রান্তিক শ্রমজীবী ৪,৯৩১ জন। ২০০১ থেকে ২০১১ খ্রিস্টাব্দের মধ্যে লোকালয়ে জনসংখ্যা বৃদ্ধির হার ছিল প্রায় ৫৬ শতাংশ।  পরিবহন মাধবরম মফঃস্বল বাস টার্মিনাস, চেন্নাইয়ের অন্যতম স্যাটেলাইট টারমিনি। এই বাস টার্মিনালটি মূলত অন্ধ্রপ্রদেশ, তেলেঙ্গানা প্রভৃতি অঞ্চল থেকে চেন্নাই অভিমুখে আসা বাসের প্রান্তিক গন্তব্য। চিত্তুর, তিরুপতি, নেল্লোর, বিজয়ওয়াড়া, কর্নুল, পুট্টপর্তি, বিশাখাপত্তনম, ভদ্রাচলম ও হায়দ্রাবাদ থেকে আসা বাস গুলি এই টার্মিনাসে আসে।  উদ্ভিদ উদ্যান ২০১০ খ্রিস্টাব্দের সেপ্টেম্বর মাসে ২৮ একর জমির ওপর পরিকল্পিতভাবে মাধবরম উদ্ভিদ উদ্যান তৈরীর প্রস্তুতি নেওয়া হয়। ৫৭.৩ মিলিয়ন ভারতীয় মুদ্রা ব্যয় তৈরি এই প্রকল্পটি ২০১৩ খৃষ্টাব্দের ফেব্রুয়ারি মাসের শেষ হয়। এখানে রয়েছে ৪০০ প্রজাতির গাছ, ভেষজ গাছ এবং চারাসহ একটি উদ্ভিদ প্রতিপালন ক্ষেত্র। এছাড়াও রয়েছে একটি গ্লাস হাউস, ঝর্না, পাখির বাসা, ছোটদের খেলার জায়গা এবং পুষ্প উদ্যান।  মাধবরমে অনুমানিক ৩৯ মিলিয়ন ভারতীয় মুদ্রা ব্যয়ে উদ্ভিদ প্রতিপালনবিদ্যা প্রশিক্ষণ কেন্দ্র তৈরীর পরিকল্পনা রয়েছে।  তথ্যসূত্র  বিষয়শ্রেণী:তামিলনাড়ুর শহর ও নগর বিষয়শ্রেণী:চেন্নাইয়ের শহরতলি
ইমতিয়াজ হোসেন একজন বাংলাদেশী প্রকৌশলী ও শিক্ষাবিদ। তিনি বাংলাদেশ প্রকৌশল বিশ্ববিদ্যালয়ের (বুয়েট) যন্ত্রকৌশল বিভাগের অবসরপ্রাপ্ত অধ্যাপক এবং গাজীপুরে অবস্থিত ইসলামিক ইউনিভার্সিটি অব টেকনোলজির সাবেক উপাচার্য।   শিক্ষাজীবন  তিনি বাংলাদেশ প্রকৌশল বিশ্ববিদ্যালয় থেকে বিএসসি ইঞ্জিনিয়ারিং, যুক্তরাজ্যের ইউনিভার্সিটি অফ ম্যানচেস্টার ইনস্টিটিউট অব সায়েন্স অ্যান্ড টেকনোলজি থেকে এমএসসি ইঞ্জিনিয়ারিং ও ম্যানচেস্টার বিশ্ববিদ্যালয় থেকে পিএইচডি ডিগ্রি অর্জন করেন।   কর্মজীবন  ইমতিয়াজ হোসেন বুয়েটের যন্ত্রকৌশল বিভাগে দীর্ঘদিন অধ্যাপনা করেছেন। তিনি বিশ্ববিদ্যালয়টির যন্ত্রকৌশল অনুষদের ডিন হিসেবেও দায়িত্ব পালন করেন। তিনি ২০০৮ সালের ১ এপ্রিল থেকে ২০১৬ সালের ৩১ মার্চ পর্যন্ত গাজীপুরে অবস্থিত ইসলামিক ইউনিভার্সিটি অব টেকনোলজির উপাচার্য হিসেবে দায়িত্ব পালন করেন।   আরও দেখুন   ইসলামিক ইউনিভার্সিটি অব টেকনোলজি   তথ্যসূত্র   বিষয়শ্রেণী:বাংলাদেশী শিক্ষাবিদ বিষয়শ্রেণী:বাংলাদেশ প্রকৌশল বিশ্ববিদ্যালয়ের শিক্ষক বিষয়শ্রেণী:বাংলাদেশ প্রকৌশল বিশ্ববিদ্যালয়ের প্রাক্তন শিক্ষার্থী বিষয়শ্রেণী:ইসলামিক ইউনিভার্সিটি অব টেকনোলজির উপাচার্য
থাম্ব|গুগল ডক্স অ্যান্ড্রয়েডের জন্য বিনামূল্যে সফ্টওয়্যার ব্যবহার করতে পারে তৈরি সফটওয়্যার () হল জনসাধারণের জন্য উন্মুক্ত বাজার থেকে কিনে তাৎক্ষণিকভাবে ব্যবহারযোগ্য সফটওয়্যার, অ্যাপ্লিকেশন বা প্রোগ্রামসমষ্টি যা বিভিন্ন ব্যবসার কাজে খাপ খাইয়ে নিয়ে কাজ চালানো সম্ভব। এগুলি সাধারণত বিপুল পরিমাণে উৎপাদিত হয় এবং ফলে এদের প্রাথমিক দামও তুলনামূলকভাবে অনেক কম। এগুলি সাধারণত ব্যবহারকারী-বান্ধব হয়ে থাকে, ফলে এগুলি সহজেই ব্যবহারযোগ্য। এগুলিকে কম্পিউটার যন্ত্রে অন্তর্স্থাপন (ইনস্টলেশন) করার আগে চাহিদামাফিক পরিবর্তন বা উন্নয়ন করার অবকাশ থাকে না। অন্যদিকে চাহিদামাফিক সফটওয়্যারগুলির দাম অনেক বেশি পড়ে। এগুলি নির্মাতা প্রতিষ্ঠানগুলি রক্ষণাবেক্ষণমূলক সেবাও প্রদান করে থাকে। তাই বিনিয়োগের ঝুঁকি এড়াতে বড় বড় ব্যবসা প্রতিষ্ঠানগুলি সাধারণত তৈরি সফটওয়্যার ক্রয় করে থাকে।  তবে তৈরি সফটওয়্যারগুলি ক্রয় করা বা ভাড়া নেবার জন্য বিক্রেতার বা নির্মাতার যে অনুমোদন (লাইসেন্স) লাগে, তার জন্য ও পরবর্তীতে এটিকে রক্ষণাবেক্ষণের জন্য বারংবার অতিরিক্ত অর্থ বা ফি পরিশোধ করতে হতে পারে, যেগুলি তৈরি সফটওয়্যারের সামগ্রিক খরচ বাড়িয়ে দেয়। তৈরি সফটওয়্যারে কোনও পরিবর্তন সাধন করলে এর মেরামতের নিশ্চয়তা বা ওয়ারেন্টি বাতিল হয়ে যেতে পারে। গ্রাহকের বা ক্রেতার ব্যবসার বিবর্তনের সাথে সাথে তৈরি সফটওয়্যারের পরিবর্তন আনা সম্ভব হয় না। বরং উলটো  কোনও তৈরি সফটওয়্যার নির্মাতা তার পণ্যটিতে এমন পরিবর্তন বা "আপগ্রেড" (উন্নততর সংস্করণ) আনতে পারেন, যা হয়ত নির্দিষ্ট গ্রাহকের কাছে অপ্রয়োজনীয়, এবং গ্রাহককে এই নতুন সংস্করণের জন্য অতিরিক্ত ফি দিতে হতে পারে এবং অনেক উপাত্ত স্থানান্তর করতে হতে পারে, যা কষ্টসাধ্য, খরুচে ও সময়ক্ষেপণকারী। তৈরি সফটওয়্যারগুলি বিভিন্ন ধরনের ব্যবসা প্রতিষ্ঠানের বিভিন্ন ধরনের চাহিদার কথা মাথায় রেখে বানানো হয় বলে এগুলিতে বহু ডজন ফিচার বা বৈশিষ্ট্য থাকে, যেগুলি হয়ত কোনও নির্দিষ্ট ব্যবসা প্রতিষ্ঠানের কোনও কাজেই লাগে না।McKinney, Dorothy "Impact of Commercial Off-The-Shelf (COTS) Software and Technology on Systems Engineering" , Presentation to INCOSE Chapters, August 2001. Accessed January 28, 2009.  মার্কিন যুক্তরাষ্ট্রে তৈরি সফটওয়্যার (বা কম্পিউটার সেবা এমনকি হার্ডওয়্যার) ধরনের সামগ্রীগুলিকে "কমার্শিয়াল অফ-দ্য-শেলফ" (Commercial off-the-shelf বা সংক্ষেপে COTS) অর্থাৎ "বাণিজ্যিকভাবে লভ্য তৈরি দ্রব্য" বলা হয় এবং এগুলির উপর কেন্দ্রীয় সরকারের নীতিমালা থাকে। মাইক্রোসফট উইন্ডোজ বা অ্যান্টিভাইরাস সফটওয়্যার হল এ ধরনের তৈরি সফটওয়্যারের উদাহরণ।  যদি কোনও বাণিজ্যিকভাবে লভ্য তৈরি সফটওয়্যারে এর ক্রেতা বা গ্রাহক তার প্রয়োজনমাফিক পরিবর্তন সাধন করিয়ে নেন, তাহলে সেটিকে মার্কিনী ইংরেজি পরিভাষায় "মডিফাইড অফ-দ্য-শেলফ" (Modified off-the-shelf) অর্থাৎ "পরিবর্তিত তৈরি সফটওয়্যার" নামে ডাকা হয়। এক্ষেত্রে সফটওয়্যার রক্ষণাবেক্ষণের দায়িত্ব ক্রেতার উপর বর্তায়।  তথ্যসূত্র  আরও দেখুন  চাহিদামাফিক সফটওয়্যার (ইংরেজি Custom software কাস্টম সফটওয়্যার)  মুক্ত সফটওয়্যার (ইংরেজি Free Software ফ্রি সফটওয়্যার)  বিনামূল্যের সফটওয়্যার (ইংরেজি Freeware ফ্রিওয়্যার)  বিষয়শ্রেণী:সফটওয়্যার
কালাম সূত্র ত্রিপিটকের অঙ্গুত্তরনিকায়ের তিক নিপাতে (মহাবগ্‌গো) ৬৬ ন. সূত্র।AN 3.65; PTS: A.i.188; Thai III.66 এটি মহাবর্গের অন্তর্গত কেশপুত্রীয় সূত্র, যা ‘কালাম সূত্র’ নামেই সমধিক পরিচিত।"Kalama Sutta, The Buddha's Charter of Free Inquiry" by Soma Thera কালাম সূত্রটি যৌক্তিক বিশ্লেষণ নিয়ে আলোচনা করে। কোন বিষয়, সেটা ধর্মের সাথে সম্পর্ক থাকুক বা না থাকুক, সত্য ও জ্ঞান দিয়ে তা বোঝার জন্য রূপরেখা হিসেবে এর ব্যবহার হয়।   প্রেক্ষাপট  গৌতম বুদ্ধ যখন কেশপুত্র গ্রামে অবস্থান করছিলেন, তখন কালাম গোত্রের লোকজন তার শরণাপন্ন হয়। তারা গৌতম বুদ্ধের কাছে কাছে এসে বলেন, বিভিন্ন ধর্মের ধর্মগুরুগণ বিভিন্ন কথা বলে থাকেন, যা অনেক সময় একটি অপরটির বিপরীত। আবার অনেকে অন্য ধর্মের ধর্মগুরুদের বিরুদ্ধেও কথা বলেন। কার ধর্মদেশনা বা ধর্মোপদেশ গ্রহণ বা বর্জন করা উচিত এবং তা কীভাবে নির্ণয় করা যায়, তার জিজ্ঞাসা করেন। উত্তরে, গৌতম বুদ্ধ এই সূত্রটি দেশনা করেন।   সারাংশ  কালাম সূত্রে, গৌতম বুদ্ধ কিছু বিষয়ে শোনা মাত্র বিশ্বাস করতে অথবা অন্ধের মত বিশ্বাস করতে বারণ করেছেন, সেগুলো হল  •	মৌখিক বিবৃতি বা জনশ্রুতি  •	বংশ পরম্পরার প্রচলিত প্রথা •	প্রবাদ •	বই-পুস্তক •	অনুমান •	নিজের কোন মতের সাথে অন্য কারো মতের মিল পেলে •	গুরুজনের প্রতি শ্রদ্ধাবশতঃ কোন কিছু বিশ্বাস  তিনি বলেছেন, এর পরিবর্তে, আপনারা যখন নিজেরাই বুঝতে পারবেন যে এই ধর্মগুলো অকুশল (মন্দ), এইগুলো দোষজনক, এগুলো বিজ্ঞ ব্যক্তি দ্বারা নিন্দিত, এগুলো সম্পাদিত ও গৃহীত হলে অহিত ও দুঃখ উৎপন্ন হবে তখন আপনারা এগুলো পরিত্যাগ করবেন।   আর যখন নিজেরাই বুঝতে পারবেন যে, এই ধর্মগুলো কুশল (ভাল), এইগুলো দোষজনক নয়, এগুলো বিজ্ঞ ব্যক্তি দ্বারা প্রসংশিত, এগুলো সম্পাদিত ও গৃহীত হলে হিত ও সুখ উৎপন্ন হবে তখন আপনারা এগুলো গ্রহণ করবেন।  তাছাড়া তিনি প্রাণীহত্যা করা, চুরি করা, বিবাহ বহির্ভূত যৌনকর্ম, মাদকাচ্ছন্ন, মিথ্যা বলা থেকে বিরত থাকার দেশনা দেন।  তথ্যসূত্র  বহিঃসংযোগ  বিষয়শ্রেণী:অঙ্গুত্তরনিকায়
ইংল্যান্ড ক্রিকেট দল তিনটি টেস্ট ক্রিকেট এবং পাঁচটি একদিনের আন্তর্জাতিক খেলার জন্য নিউজিল্যান্ড সফর করে, যা ফেব্রুয়ারি থেকে এপ্রিল ২০১৮-এ অনুষ্ঠিত হয়। টেস্ট খেলায় দিন/রাত সূচনা করার জন্য ২০১৬-১৭ প্লানকেট শিল্ড মৌসুমে এর প্রস্তুুতি নেয়া হয় ইডেন পার্ক এ।  ২০১৭ এর আগস্টে, নিউজিল্যান্ড ক্রিকেট নিশ্চিত করে যে, ইডেন পার্কের টেস্ট খেলাগুলো হবে দিন/রাত সূচীতে। সেপ্টেম্বর ২০১৭, ওডিআই সূচীর দ্বিতীয় ওডিআইটি ম্যাকলিন পার্কে পুনসংস্কার কাজে সমস্যা থাকায় বেয় ওভালে স্থানান্তর করা হয়।  ওডিআই সিরিজেক ইংল্যান্ড ৩-২ এ জয় লাভ করে। নিউজিল্যান্ড দ্বিতীয় টেস্ট খেলাটি ড্র হওয়ায় ১-০ তে টেস্ট সিরিজটি জিতে নেয়। ১৯৯৯ সালের আগস্টের পর থেকে এটিই ছিল ইংল্যান্ডের বিরুদ্ধে প্রথম এবং স্বদেশের মাঠে ১৯৮৪ সালের মার্চের পর প্রথম কোন টেস্ট সিরিজ জয়।   দলীয় সদস্য টেস্টওডিআই কেন উইলিয়ামসন (অধিঃ)   টড অ্যাসলে  ট্রেন্ট বোল্ট  কলিন ডি গ্র্যান্ডহোম  মার্টিন গাপটিল  ম্যাট হেনরি  টম ল্যাথাম  হেনরি নিকোলস  জিৎ রাভাল  ইশ সোধি  টিম সাউদি  রস টেলর  নিল ওয়াগনার  বিজে ওয়াটলিং (উইঃ) জো রুট (অধিঃ)  জেমস অ্যান্ডারসন (সহঃ অধিঃ)  মঈন আলী  জনি বেয়ারস্টো (উইঃ)  স্টুয়ার্ট ব্রড  অ্যালাস্টেয়ার কুক  ম্যাসন ক্রেন  বেন ফোকস  জ্যাক লিচ  কিটন জেনিংস  লিয়াম লিভিংস্টোন  দাউদ মালান  ক্রেগ ওভারটন  বেন স্টোকস  মার্ক স্টোনম্যান  জেমস ভিন্স  ক্রিস উকস  মার্ক উড কেন উইলিয়ামসন (অধিঃ)   টড অ্যাসলে  ট্রেন্ট বোল্ট  মার্ক চ্যাপম্যান  লকি ফার্গুসন  কলিন ডি গ্র্যান্ডহোম  মার্টিন গাপটিল  ম্যাট হেনরি  টম ল্যাথাম (উইঃ)  কলিন মানরো  হেনরি নিকোলস  মিচেল স্যান্টনার  ইশ সোধি  টিম সাউদি  রস টেলর ইয়ন মর্গ্যান (অধিঃ)  মঈন আলী  জনি বেয়ারস্টো  স্যাম বিলিংস (উইঃ)  জস বাটলার (উইঃ)  টম কারেন  অ্যালেক্স হেলস  ক্রেগ ওভারটন  লিয়াম প্লাঙ্কেট  আদিল রশিদ  জেসন রয়  বেন স্টোকস  ডেভিড উইলি  ক্রিস উকস  মার্ক উড  ওডিআই সিরিজটি শুরু হওয়ার পূর্বে লিয়াম প্লানকেট দল থেকে বাদ পড়ে যায়, তার জায়গায় নেয়া হয় ক্রেগ ওভারটনকে।  প্রথম ওডিআই এর পরে হ্যামস্ট্রিং ইনজুরিতে ভোগা কেন উইলিয়ামসন এর সম্পুরক হিসাবে মার্ক চ্যাপম্যান কে নিউজিল্যান্ড দলে আনা হয়।  	 জেমস অ্যান্ডারসনকে ইংল্যান্ড দলের সহ-অধিনায়ক নিযুক্ত করা হয়। মিচেল স্যান্টনার, নিউজিল্যান্ডের হয়ে ওডিআই ম্যাচ গুলো খেললেও, হাটুর ইনজুরির কারণে টেস্ট স্কোয়াড থেকে তার নাম বাদ দেয়া হয়। দলে সে অনুপস্থিত ছিল ছয় থেকে নয় মাসের মতো, তার জায়গায় এসেছিল টড অ্যাস্টল টেস্ট সিরিজ শুরুর পূর্বে, ম্যাসন ক্রেন ইনজুরির কারণে দল থেকে বাদ পড়ে, তার জায়গায় আসে জ্যাক লিচ প্রথম টেস্টের আগে, মার্টিন গাপটিলকে দলে যোগ করা হয়, এবং সেই সাথে রস টেলর ও ইনজুরি কাটিয়ে ফিরে আসে। ২য় টেস্টে নিউজিল্যান্ড স্কোয়াড থেকে টড অ্যাসলে বাদ দেয়া হয় এবং ইশ সোধিকে অন্তর্ভুক্ত করা হয়।  ওডিআই সিরিজ ১ম ওডিআই  ২য় ওডিআই  ৩য় ওডিআই  ৪র্থ ওডিআই  ৫ম ওডিআই  প্রস্তুতিমূলক খেলা দুই দিনের ম্যাচ: নিউজিল্যান্ড একাদশ বনাম ইংল্যান্ড  দুই দিনের ম্যাচ: নিউজিল্যান্ড একাদশ বনাম ইংল্যান্ড  টেস্ট সিরিজ ১ম টেস্ট  ২য় টেস্ট  তথ্যসূত্র  বহিঃসংযোগ  বিষয়শ্রেণী:২০১৮-এ ইংরেজ ক্রিকেট বিষয়শ্রেণী:২০১৮-এ নিউজিল্যান্ডীয় ক্রিকেট বিষয়শ্রেণী:২০১৭–১৮ আন্তর্জাতিক ক্রিকেট প্রতিযোগিতা বিষয়শ্রেণী:ইংল্যান্ড ক্রিকেট দলের নিউজিল্যান্ড সফর
থাম্ব|267x267পিক্সেল|নকওবী নকওবী একটি সুস্বাদু খাবার যেটি নাইজেরিয়ার রেস্টুরেন্টগুলোতে সাধারণত পাওয়া যায়। এটি ইগ্বো জাতিগোষ্ঠীর একটি বিশেষ খাবার। এটি একটি সূপ যা গরুর পা থেকে তৈরি করা হয়।   সারসংক্ষেপ  নকওবী গরুর পা থেকে তৈরি করা হয় এবং এটি পেঁয়াজ এবং বিভিন্ন মশলা দিয়ে সিদ্ধ করা হয়। এই ডিশটি তৈরি করতে প্রয়োজনীয় উপকরণগুলো হলো পাম তেল, কাওন (যাকে পটাশও বলা হয়), ক্যালাবাশ নাটমেগ, উতাজি পাতা, মরিচ এবং পেঁয়াজ ইত্যাদি। পটাশের পরিবর্তে নু (পাম অ্যাশ) ব্যবহার করা যেতে পারে এবং উতাজির পরিবর্তে পালং শাক ব্যবহার করা যেতে পারে। পটাশের মিশ্রণ পাম তেলে যোগ করা হয় এবং হলুদ ও ঘন হওয়া না পর্যন্ত নেড়ে দেওয়া হয়। এরপর ক্রে ফিশ, ক্যালাবাশ নাটমেগ এবং গুঁড়া মরিচ যোগ করা হয়। সিদ্ধ গরুর পা তারপর তেলের মিশ্রণে যোগ করা হয় এবং পুড়ে যাওয়া এড়াতে ধীরে ধীরে নেড়ে মেশানো হয়। নকওবী সাধারণত রেস্টুরেন্টে বেশি পাওয়া যায়, বাড়িতে তেমন তৈরি করা হয় না।   তথ্যসূত্র   বিষয়শ্রেণী:গরুর মাংসের পদ
সিন্ট মার্টেন ফুটবল অ্যাসোসিয়েশন (; এছাড়াও সংক্ষেপে এসএমএসএ নামে পরিচিত) হচ্ছে সিন্ট মার্টেনের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৮৬ সালে প্রতিষ্ঠিত হয়েছে। এটি প্রতিষ্ঠার ২৭ বছর পর ১৯৮৬ সালে সংস্থাটি তাদের আঞ্চলিক সংস্থা কনকাকাফের সদস্যপদ লাভ করে। এই সংস্থার সদর দপ্তর সিন্ট মার্টেনের রাজধানী ফিলিপসবুর্গে অবস্থিত।  এই সংস্থাটি সিন্ট মার্টেনের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে সিন্ট মার্টেন জ্যেষ্ঠ লীগের মতো প্রতিযোগিতার সকল কার্যক্রম পরিচালনা করে। বর্তমানে সিন্ট মার্টেন ফুটবল অ্যাসোসিয়েশনের সভাপতির দায়িত্ব পালন করছেন সুদেশ সিং এবং সাধারণ সম্পাদকের দায়িত্ব পালন করছেন দাগমার দাল।  তথ্যসূত্র  বহিঃসংযোগ  কনকাকাফ-এ সিন্ট মার্টেন ফুটবল অ্যাসোসিয়েশন    বিষয়শ্রেণী:সিন্ট মার্টেন ফুটবল অ্যাসোসিয়েশন বিষয়শ্রেণী:১৯৮৬-এ সিন্ট মার্টেন-এ প্রতিষ্ঠিত বিষয়শ্রেণী:১৯৮৬-এ প্রতিষ্ঠিত ক্রীড়া সংস্থা বিষয়শ্রেণী:সিন্ট মার্টেনের ক্রীড়া নিয়ন্ত্রণ সংস্থা বিষয়শ্রেণী:সিন্ট মার্টেনের ফুটবল পরিচালনা পরিষদ বিষয়শ্রেণী:কনকাকাফের সদস্য
ব্রায়ান মাইকেল কি (২০ সেপ্টেম্বর ১৯৪৭ - ২০ জানুয়ারি ২০১৬) দক্ষিণ ইয়র্কশায়ারের বার্নসলির একজন ব্রিটিশ লেবার পার্টির রাজনীতিবিদ ছিলেন। তিনি উল্লেখযোগ্যভাবে ১৯৭৯ থেকে ১৯৮৪ সাল পর্যন্ত ইয়র্কশায়ার সাউথের ইউরোপীয় পার্লামেন্ট সদস্য (এমইপি) হিসেবে দায়িত্ব পালন করেছিলেন। ইউরোপীয় পার্লামেন্টের জন্য প্রথমবারের মতো যুক্তরাজ্যের নির্বাচনে তিনি প্রতিদ্বন্দ্বিতা করেছিলেন।  তিনি ইউরোপীয় পার্লামেন্টে তার মেয়াদের আগে এবং পরে বার্নসলে মেট্রোপলিটন বরো কাউন্সিলে অতিরিক্ত দায়িত্ব পালন করেছিলেন।   তথ্যসূত্র   বিষয়শ্রেণী:দক্ষিণ ইয়র্কশায়ারের কাউন্সিলর বিষয়শ্রেণী:শ্রমিক দল (যুক্তরাজ্য) এর কাউন্সিলর বিষয়শ্রেণী:শ্রমিক দল (যুক্তরাজ্য) এর ইউরোপীয় সংসদ সদস্য বিষয়শ্রেণী:ইংল্যান্ডের ইউরোপীয় সংসদ সদস্য ১৯৭৯-১৯৮৪ বিষয়শ্রেণী:২০১৬-এ মৃত্যু বিষয়শ্রেণী:১৯৪৭-এ জন্ম বিষয়শ্রেণী:ওয়াথ একাডেমিতে শিক্ষিত ব্যক্তি
ফ্লিপার (ইংরেজি: flipper) বলতে বুঝি- যে  বল ডেলিভারি করা হয় লেগব্রেকের চেয়ে একটু নিচে থেকে ও বলের গ্রিপিং এ বল একদম হাতের তালুর সাথে লাগানো থাকে না,একটু ফাঁক থাকে।বুড়ো আঙ্গুল বলের সিম স্পর্শ করে থাকে, বাকি চার আঙ্গুলের মধ্যে অনামিকা এবং মধ্যমাই আসল কাজটা করে,এরা বলের সিমের ওপর থাকে।বল পিচ করার পর লেগব্রেকের মত অতটা টার্ন করে না,মাঝে মাঝে কোন প্রকার টার্নই করে না!পিচে পড়ে একটু বেশি গতিতে ব্যাটসম্যানের দিকে ছুটে যায়।ব্যাটসম্যান যদি নরমাল লেগব্রেকের মত বাইরের দিকে টার্ন করবে ভেবে খেলেন তাহলেই ব্যাটসম্যান আউট হয়ে যাবে! ফ্লিপারে বোলাররা প্রায়ই এলবিডব্লিউ এর মাধ্যমে উইকেট পান।|প্যাভিলিয়ন প্রতিবেদন  |  সংগ্রহের তাখিখ ৫ আগস্ট ২০১৯  কার জন্য ফ্লিপার ফ্লিপার হলো ক্রিকেটের এক ধরনের বিশেষ বলিং ডেলিভারি , যা সাধারণভাবে একজন  স্পিনার করে থাকে।  তথ্যসূত্র  বিষয়শ্রেণী:ক্রিকেট পরিভাষা বিষয়শ্রেণী:বোলিং (ক্রিকেট)
ব্যবহার {{air force|nation|variant|size=optional|name=optional}}  Produces a flag icon attached to a wikilinked national air force article. Parameters nation — Use either the name of the nation or the three-letter ISO 3166-1 alpha-3 country code variant (optional) — Specifies an alternate (historical) flag to use.  This parameter is documented by the appropriate template in :Category:Country data templates.  Note that the standard behaviour of this template is to use the air force variant if present, so there is no need to specify this variant in the template call. size (optional) — Can be used to change the flag icon size name (optional) — Can be used to change the wikilink display text  উদাহরণ {{air force|United Kingdom}} →  {{air force|USA}} →  {{air force|Australia}} →  {{air force|India}} →  {{air force|Pakistan}} →  {{air force|Russia}} →  {{air force|Canada}} →  {{air force|Canada|1924}} →   অন্যান্য সম্পর্কিত টেমপ্লেট The  template can be used to display the air force flag by itself, using the air force variant as a template parameter: {{flagicon|UK|air force}} →   বাস্তবায়ন নোট By default, this template shows the standard national flag for the selected country, following by a wikilink to "Country Air Force".  Both of these items can be changed by adding specific parameters to the appropriate country_data template (complete set found in :Category:Country data templates).  To use a different flag, such as the air force ensign for the nation, use: flag alias-air force = image name of air force ensign To use a different name for the wikilinked air force article, use: link alias-air force = article name  বিমানবাহিনী
গেটন ম্যাটার‍্যাজো (; জন্ম সেপ্টেম্বর ৮, ২০০২) একজন মার্কিন অভিনেতা। তিনি মার্কিন যুক্তরাষ্ট্রের নিউ ইয়র্ক সিটির ব্রডওয়ে থিয়েটারের প্রিসিলা, কুইন অব দ্য ডেজার্ট মঞ্চনাটকে "বেনজামিন" চরিত্রে এবং লে মিজেরাবল-এ গাভরশ চরিত্রে অভিনয় করার মাধ্যমে তার অভিনয় জীবন শুরু করেন। তিনি বর্তমানে মার্কিন সম্প্রচার ভিত্তিক প্রতিষ্ঠান নেটফ্লিক্স এর নাট্য ধারাবাহিক "স্ট্রেঞ্জার থিংস" এ "ডাস্টিন হেন্ডারসন" ভূমিকায় অভিনয় করেছেন। তিনি নাটকটির এ বছর প্রচার হতে যাওয়া দ্বিতীয় মৌসুমেও অভিনয় করবেন।   ব্যক্তিগত জীবন ম্যাটার‍্যাজো মার্কিন যুক্তরাষ্ট্রের নিউ জার্সি রাজ্যের লিটল এগ হার্বার টাউনশিপ নামক শহরতলীতে বেড়ে ওঠেন। ম্যাটার‍্যাজোর ক্লিডোক্রানিয়াল ডিস্পপ্লাসিয়া নামক ব্যাধি রয়েছে, যেটি একটি জন্মগত ব্যাধি যার কারণে আক্রান্ত ব্যক্তির হাড় এবং দাঁত বিকাশে প্রভাবিত হয়। তার অভিনীত "স্ট্রেঞ্জার থিংস" নাটকে তার চরিত্রটিতেও এই রোগের বৈশিষ্ট্যটিতে পরিলক্ষিত হয়েছে। তিনি তার এই ব্যাধিগত দশার কারণে নকল দাতঁ ব্যবহার করেন, এবং তিনি তার এই খ্যাতিকে এই ব্যাধি সম্পর্কে সামাজিক সচেতনতা গড়ে তুলতে কাজে লাগিয়ে থাকেন।  চলচ্চিত্র সমূহ  সাল শিরোনাম ভূমিকা মন্তব্য ২০১৫ দ্য ব্ল্যাকলিস্ট ফিন পর্ব: "দ্য কেনিয়ন ফ্যামিলি (নম্বর. ৭১)" ২০১৬–বর্তমান স্ট্রেঞ্জার থিংস ডাস্টিন হেন্ডারসন ৮ টি পর্বকল্পকাহিনীমূলক ধারাবাহিক সিরিজে সমগ্রদৃষ্টিতে অসাধারন অভিনয়ের জন্য স্ক্রীন এক্টর গিল্ড অ্যাওয়ার্ড গানের ভিডিও  সাল শিরোনাম শিল্পী/ব্যান্ড ২০১৭ "সুইশ সুইশ" ক্যাটি পেরি (সাহায্যে নিকি মিনাজ)২০১৭"লস্ট বয়েজ লাইফ""কম্পিউটার গেমস" (ড্যারেন এবং চ্যুক ক্রিস)  মঞ্চনাটক  সাল শিরোনাম ভূমিকা অবস্থান ২০১১ প্রিসিলা, কুইন অব দ্য ডেজার্ট বেনজামিন প্যালেস থিয়েটার, ব্রডওয়ে ২০১৪ লে মিজেরাবল গ্যাভরোচে / পেটিট জার্ভিস ইম্পিরিয়াল থিয়েটার, ব্রডওয়ে পুরস্কার এবং মনোনয়ন  সাল পুরস্কার বিভাগ মনোনীত কাজ ফলাফল  ২০১৭ স্ক্রিন অ্যাক্টরস গিল্ড পুরস্কার কল্পকাহিনীমূলক ধারাবাহিক সিরিজে সমগ্রদৃষ্টিতে অসাধারন অভিনয়  স্ট্রেঞ্জার থিংস  সর্টি অ্যাওয়ার্ডসসেরা অভিনয় শিল্পী তথ্যসূত্র  বহিঃসংযোগ      বিষয়শ্রেণী:২০০২-এ জন্ম বিষয়শ্রেণী:২১শ শতাব্দীর মার্কিন অভিনেতা বিষয়শ্রেণী:ইতালীয় বংশোদ্ভূত মার্কিন ব্যক্তি বিষয়শ্রেণী:মার্কিন মঞ্চ অভিনেতা বিষয়শ্রেণী:মার্কিন টেলিভিশন অভিনেতা বিষয়শ্রেণী:মার্কিন শিশু অভিনেতা বিষয়শ্রেণী:জীবিত ব্যক্তি বিষয়শ্রেণী:নিউ জার্সির অভিনেতা বিষয়শ্রেণী:ইতালীয় বংশোদ্ভূত অভিনেতা বিষয়শ্রেণী:লিটল এগ হার্বার, নিউ জার্সির ব্যক্তি বিষয়শ্রেণী:শর্টি পুরস্কার বিজয়ী বিষয়শ্রেণী:মার্কিন চলচ্চিত্র অভিনেতা বিষয়শ্রেণী:মার্কিন কণ্ঠাভিনেতা বিষয়শ্রেণী:কানেটিকাটের অভিনেতা
ব্যবহার   {{প্রতিবেদন উদ্ধৃতি |লেখক= |লেখক-সংযোগ= |লেখকগণ= |তারিখ= |শিরোনাম= |ইউআরএল= |প্রকাশক= |পাতা= |docket= |সংগ্রহের-তারিখ= |উক্তি= }}  {{প্রতিবেদন উদ্ধৃতি  | লেখক      = <!-- বা |শেষাংশ= ও |প্রথমাংশ= -->  | লেখক-সংযোগ =  | লেখকগণ     =  | তারিখ        = <!-- বা |বছর= -->  | শিরোনাম       =   | ইউআরএল         =   | প্রকাশক   =   | বিন্যাস      =  | অন্যান্য      =  | সংস্করণ     =  | অবস্থান    =  | অধ্যায়     =  | অনুচ্ছেদ     =  | পাতা        =  | পাতাসমূহ       =  | docket      =  | সংগ্রহের-তারিখ =   | উক্তি       = }}  উদাহরণ   আরও দেখুন